Document ID: 31998R0597

ΚΑΝΟΝΙΣΜΟΣ (ΕΚ) αριθ. 597/98 ΤΗΣ ΕΠΙΤΡΟΠΗΣ της 16ης Μαρτίου 1998 για την τροποποίηση του κανονισμού (ΕΚ) αριθ. 94/98 σχετικά με τις συμβάσεις αποθεματοποίησης για το ελαιόλαδο για την περίοδο εμπορίας 1997/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1581/96 (2), και ιδίως το άρθρο 20δ παράγραφοι 3 και 4,
Εκτιμώντας:
ότι ο κανονισμός (ΕΚ) αριθ. 94/98 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 504/98 (4), δημιούργησε τη δυνατότητα να συνάπτονται συμβάσεις αποθεματοποίησης του ελαιόλαδου με τις αναγνωρισμένες ομάδες ή ενώσεις, κατά την έννοια του κανονισμού (ΕΟΚ) αριθ. 1360/78 του Συμβουλίου (5), όπως τροποποιήθηκε τελευταία από τον κανονισμό (ΕΚ) αριθ. 3669/93 (6), οι οποίοι κατέχουν ελαιόλαδο κοινοτικής παραγωγής που παράγεται από τα ίδια τους τα μέλη και οι οποίοι διαθέτουν κατάλληλες εγκαταστάσεις για την αποθεματοποίηση 7 ότι, για να καταστεί δυνατόν να αυξηθούν οι σχετικές ποσότητες, πρέπει να αναφερθεί ότι οι συμβάσεις αποθεματοποίησης δεν προορίζονται αποκλειστικά για το ελαιόλαδο που παράγεται από τα μέλη των ομάδων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 94/98 τροποποιείται ως εξής:
Στο άρθρο 2 παράγραφος 1, καταργούνται οι λέξεις «που έχει παραχθεί από τα ίδια τα μέλη τους» και προστίθεται το ακόλουθο εδάφιο:
«Οι συμβάσεις αφορούν τις ποσότητες ελαιόλαδου που διαθέτουν στο εμπόριο οι ομάδες που αναφέρονται στο πρώτο εδάφιο».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 1998.

Labels: 3
17
6